CELEX: 32019D0434
Language: bg
Date: 2019-02-27 00:00:00
Title: Решение (ЕС) 2019/434 на Комисията от 27 февруари 2019 година относно предложената гражданска инициатива „Европа се грижи — приобщаващо качествено образование за деца с увреждания“ (Europe CARES - Inclusive Quality Education for Children with Disabilities) (нотифицирано под номер C(2019) 1545)

19.3.2019   
               
               
                  BG
               
               
                  Официален вестник на Европейския съюз
               
               
                  L 75/103
               
            
         РЕШЕНИЕ (ЕС) 2019/434 НА КОМИСИЯТА
         от 27 февруари 2019 година
         относно предложената гражданска инициатива „Европа се грижи — приобщаващо качествено образование за деца с увреждания“ (Europe CARES - Inclusive Quality Education for Children with Disabilities)
         
            
               (нотифицирано под номер C(2019) 1545)
            
         
         (само текстът на английски език е автентичен)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 211/2011 на Европейския парламент и на Съвета от 16 февруари 2011 г. относно гражданската инициатива (1), и по-специално член 4 от него,
         като има предвид, че:
         
                     (1)
                  
                  
                     Предметът на предложената гражданска инициатива „Европа се грижи — приобщаващо качествено образование за деца с увреждания“ (Europe CARES - Inclusive Quality Education for Children with Disabilities) се отнася до следното: „Правото на приобщаващо образование за деца и възрастни с увреждания в рамките на Европейския съюз.“
                  
               
                     (2)
                  
                  
                     Целите на предложената гражданска инициатива се отнасят до следното: „Над 70 милиона граждани на ЕС имат увреждане, а 15 милиона деца имат специални образователни потребности. Децата и възрастните с увреждания са изправени пред огромни пречки при упражняването на правото си на качествено приобщаващо образование. Голяма част от тях са настанени в изолирани институции, а тези, които посещават масовите учебни заведения, често получават недостатъчна подкрепа. Призоваваме Европейската комисия да изготви законопроект за обща рамка на ЕС за приобщаващо образование, с която ще се гарантира, че нито едно дете няма да бъде изоставено по отношение на услугите за ранна интервенция, образованието и прехода към пазара на труда.“
                  
               
                     (3)
                  
                  
                     В приложението към предложената гражданска инициатива се посочват конкретни области, които да станат част от обща рамка на ЕС за приобщаващо образование и които могат да се категоризират в следните направления: „ранна интервенция, абилитация и рехабилитация“ (Early intervention, habilitation and rehabilitation); „идентифициране — търсене дете — позоваване — при поискване“ (Identification – Child Find – Referral – Upon Request); „безплатно подходящо държавно образование“ (Free Adequate Public Education); „клауза за липса на отказ“ (No-rejection clause); „участие на родителите“ (Parents' involvement); „среда с по-малко ограничения“ (Less restrictive environment); „индивидуален образователен план (Individualized Education Plan - IEP)“; „механизми за алтернативна оценка и сертифициране, основано на способностите“ (Alternate evaluation mechanisms and abilities-based certification); „преход към пазара на труда“ (Transition to labor market); „недискриминиране“ (Nondiscrimination); „лично развитие и обучение на учителите“ (Personal development and training of the teachers).
                  
               
                     (4)
                  
                  
                     С Договора за Европейския съюз (ДЕС) се укрепва гражданството на Съюза и се засилва допълнително демократичното функциониране на Съюза, като се предвижда, наред с другото, че всеки гражданин трябва да има правото да участва в демократичния живот на Съюза чрез европейска гражданска инициатива.
                  
               
                     (5)
                  
                  
                     За тази цел процедурите и условията, необходими за представяне на гражданската инициатива, следва да бъдат ясни, разбираеми, лесни за прилагане и пропорционални на естеството на гражданската инициатива, така че да насърчават участието на гражданите и да правят Съюза по-достъпен.
                  
               
                     (6)
                  
                  
                     За целта на тяхното прилагане в Договорите е предвидено:
                     
                                 —
                              
                              
                                 изпълнението на законодателни актове, чиято цел е борба с основаната на увреждане дискриминация въз основа на член 19, параграф 1 от Договора за функционирането на Европейския съюз (ДФЕС);
                              
                           
                                 —
                              
                              
                                 във връзка с целта за развиване на обмен на информация и опит по въпроси, които са общи за образователните системи на държавите членки, изпълнението на препоръки на Съвета или на други законодателни актове, предвиждащи мерки за насърчаване, които да подпомагат, координират или допълват действията на държавите членки, като се изключва всякакво хармонизиране на техните законови и подзаконови разпоредби, въз основа на член 165, параграф 2, четвърто тире и на член 165, параграф 4 от ДФЕС;
                              
                           
                                 —
                              
                              
                                 във връзка с целта за подобряване на началното и продължаващото професионално образование с оглед подобряване на професионалната интеграция и реинтеграция на пазара на труда, изпълнението на препоръки на Съвета или на други законодателни актове, като се изключва всякакво хармонизиране на законови и подзаконови разпоредби на държавите членки, въз основа на член 166, параграф 2, второ тире и на член 166, параграф 4 от ДФЕС;
                              
                           
               
                     (7)
                  
                  
                     По тези причини предложената гражданска инициатива не попада по очевиден начин извън обхвата на правомощията на Комисията да представи предложение за правен акт на Съюза за целите на прилагането на Договорите в съответствие с член 4, параграф 2, буква б) от Регламента.
                  
               
                     (8)
                  
                  
                     Освен това гражданският комитет е образуван и лицата за контакт са определени в съответствие с член 3, параграф 2 от Регламента и предложената гражданска инициатива не е явно в злоупотреба, несериозна или злонамерена, нито е в явно противоречие с ценностите на Съюза, установени в член 2 от ДЕС.
                  
               
                     (9)
                  
                  
                     Следователно предложената гражданска инициатива „Европа се грижи - приобщаващо качествено образование за деца с увреждания“ (Europe CARES - Inclusive Quality Education for Children with Disabilities) трябва да бъде регистрирана,
                  
               ПРИЕ НАСТОЯЩОТО РЕШЕНИЕ:
         
            Член 1
            Предложената гражданска инициатива „Европа се грижи — приобщаващо качествено образование за деца с увреждания“ (Europe CARES - Inclusive Quality Education for Children with Disabilities) е регистрирана.
         
         
            Член 2
            Настоящото решение влиза в сила на 4 март 2019 г.
         
         
            Член 3
            Адресати на настоящото решение са организаторите (членовете на гражданския комитет) на предложената гражданска инициатива, озаглавена „Европа се грижи — приобщаващо качествено образование за деца с увреждания“, представлявани от г-жа Maria Madalina TURZA и г-жа Violeta GIURGI, които действат като лица за контакт.
         
         
            Съставено в Брюксел на 27 февруари 2019 година.
            
               
                  За Комисията
               
               Frans TIMMERMANS
               
                  Заместник-председател
               
            
         
         
            (1)  ОВ L 65, 11.3.2011 г., стр. 1.